cyanic-selkie/wikianc huggingface dataset:
অরবিস ইন্টারন্যাশনাল
অরবিস উড়ন্ত চক্ষু হাসপাতাল
অরবিস তার আগের ডিসি-১০-১০ টি,  যা কিনা এই ধরনের বিমান গুলোর মধ্যে সবচাইতে পুরনো একটি উদাহরণ, এই বিমানটিকে অরবিস পিমা বিমান এবং মহাশূন্য জাদুঘরে দান করে। ইহা ২০১৬ সালে ডেভিস মন্থান বিমানঘাঁটি তে  এসে পৌঁছায়  এবং বর্তমানে এটি সারাইকার্যের মধ্য দিয়ে যাচ্ছে।
দেশভিত্তিক কার্যক্রম
উড়ন্ত হাসপাতালটির পাশাপাশি, অরবিস দীর্ঘমেয়াদে বিভিন্ন দেশে দেশ-ভিত্তিক কার্যক্রম পরিচালনা করে আসছে এবং স্থানীয় সরকার এবং স্থানীয় প্রতিষ্ঠান সাথে কাজ করে আসছে এবং স্থানীয় সরকার এবং প্রতিষ্ঠানগুলোকে চক্ষু সেবাকে জাতীয় স্বাস্থ্যসেবার মধ্যে অন্তর্ভুক্ত করার জন্য  উৎসাহ দিচ্ছে। ইহা কাজ করছে স্থানীয় বিভিন্ন ধরনের বিশ্ববিদ্যালয় এবং স্বাস্থ্য সেবা প্রদানকারী প্রতিষ্ঠানের সাথে এবং ২৯ টি দেশ হতে আগত  একটি চিকিৎসা দলের  তত্বাবধায়ণ করছে  যা কিনা  চারশোরও বেশি মেডিকেল স্বেচ্ছাসেবীর  সমন্বয়ে গঠিত  যারা স্থানীয় অংশীদারদেরকে বিশেষ প্রশিক্ষণ প্রদান করে।
প্রতিটি দেশে, অরবিস স্থানীয় অংশীদারী সংস্থার সাথে কাজ করে তাদেরকে দীর্ঘমেয়াদে  উন্নত,  স্বল্পব্যয়ী এবং টেকসই চক্ষু সেবা প্রদান করার জন্য । কার্যক্রমগুলোর মধ্যে রয়েছে বিশেষায়িত হাসপাতাল,  চক্ষু ব্যাংক প্রতিষ্ঠা এবং চিকিৎসা সেবা প্রদানকারী ও রোগীদেরকে প্রশিক্ষণ প্রদান এবং প্রতিরোধ ও চিকিৎসাসেবা কার্যক্রম।
কেবলমাত্র ২০১৫ সালেই, উড়ন্ত হাসপাতালে অথবা এর অংশীদারি সংস্থাগুলোতে ৩০০০০ এরো বেশি মেডিকেল পেশাজীবী কে প্রশিক্ষণ দেয়া হয় এবং ২২ লাখেরও বেশি রোগীর চক্ষু পরীক্ষা করা হয়।
সাইবারসাইট কার্যক্রম
সাইবারসাইট হলো অরবিসের তৈরী অত্যাধুনিক একটি দূরালাপনী চিকিৎসাসেবা ব্যবস্থা যা কিনা  স্বল্প এবং মাঝারি আয়ের দেশগুলোর চিকিৎসাসেবা প্রদানকারীদেরকে সম্পূর্ণ বিনা খরচে বিশেষজ্ঞ শিক্ষকদের সাথে যোগাযোগ করতে সহায়তা করে ।  চিকিৎসক-শিক্ষকরা স্থানীয় চক্ষু সেবা প্রদানকারীদের সাথে  বিভিন্ন রোগের ব্যাপারে তাদের মতামত প্রদান করেন এবং তাদের চিকিৎসা  সম্পর্কিত জ্ঞান  ও বিভিন্ন ধরনের পরামর্শ বিনিময় করেন । প্রতিষ্ঠার পর থেকে এখন পর্যন্ত প্রায় ১০০০০ ই-শ্রেণি বা তড়িৎ-শ্রেণি পাঠদান সম্পন্ন হয়েছে।  ইহা  দূরবর্তী শিক্ষা এবং  আলাপ-আলোচনায় সহায়তা করে এবং এটা নিশ্চিত করে যে বিভিন্ন কর্মসূচি পরিচালনা অঞ্চল হতে  অরবিস এর উড়ন্ত হাসপাতাল চলে যাওয়ার পরেও যাতে স্থানীয় চিকিৎসা দল তাদের থেকে সাহায্য সুবিধাপ্রাপ্ত হতে থাকে।
সাইবার সাইট  প্রতিনিয়ত সরাসরি শিক্ষাদান কর্মকাণ্ড ও একটি গ্রন্থাগারের সেবাও প্রদান করে যাতে বিভিন্ন চিকিৎসা শিক্ষা সরঞ্জাম রয়েছে এবং এর ব্যবহারকারীদের বিভিন্ন ধরনের পরীক্ষা গ্রহণ করে এবং সনদপত্র প্রদান করে।
সেপ্টেম্বরের ১০ তারিখে অরবিস কৃত্রিম বুদ্ধিমত্তা নিয়ে কাজ করা একটি প্রতিষ্ঠান ভিজুয়াল্টিক্স এর সাথে নতুন একটি চুক্তির ঘোষণা দেয় যাতে করে তাদের স্বয়ংক্রিয় চিত্রব্যবস্থা সাইবার সাইটের সাথে যুক্ত করা যায়।  সাইবার সাইটের পেগাসাস কৃত্রিম বুদ্ধিমত্তা ব্যবস্থা  যেকোনো সাধারণ রেটিনা ক্যামেরা বা যেকোনো স্মার্টফোন দিয়ে তোলা ছবি বিশ্লেষণ করে চোখের পিছনের দিক পরীক্ষা করতে সহায়তা করে । স্বল্প সুবিধাসংবলিত দেশগুলোর চিকিৎসকগণ অরবিসের এই সেবাটির সর্বপ্রথম ব্যবহারকারী হবেন যাতে করে তারা চোখের দৃষ্টির জন্য ক্ষতিকর বিভিন্ন সমস্যা আগে থেকেই চিহ্নিত করতে পারেন এবং যাতে কিছু রোগ যেমন ডায়াবেটিস  বা বহুমূত্র রোগের সমস্যাজনিত রেটিনার রোগ, বয়সজনিত কারণে চোখের ম্যাকুলার স্তরের ক্ষয় এবং চোখের ভিতরের চাপ বৃদ্ধি পাওয়া ইত্যাদি বিভিন্ন সমস্যা প্রাথমিক পর্যায়েই নির্ণয় করতে করতে পারেন  এবং যাতে খুব দ্রুত অরবিসের বিশেষজ্ঞ দলের কাছ থেকে  দ্বিতীয় বিশেষজ্ঞ মতামত পেতে পারেন।
পটিয়া রেলওয়ে স্টেশন
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে পটিয়া রেলওয়ে স্টেশন তৈরি করা হয়।
পরিষেবা
পটিয়া রেলওয়ে স্টেশন দিয়ে (১১১/১১২/১১৩/১১৪ নং লোকাল ট্রেন) চলাচল করে। তবে কোন আন্তঃনগর ট্রেন চলাচল করে না।
ব্যবস্থাপনা হিসাববিজ্ঞান
ব্যবস্থাপনা হিসাববিজ্ঞান হল প্রতিষ্ঠানের ব্যাবস্থাপকদের নিতি নির্ধারন ও সিদ্ধান্ত নেওয়ার কাজে হিসাবের তথ্যগুলো বিশেষ বিন্যাসে ও পদ্ধতিতে প্রস্তুত করার বিজ্ঞান। এর অন্যতম উদ্দেশ্য হল ব্যবস্থাপকরা যেন প্রতিষ্ঠানের সমস্ত কার্যকলাপ সম্পর্কে অবগত থাকতে পারেন এবং উক্ত কার্যকলাপ নিয়ন্ত্রণ ও নিরীক্ষণ করতে পারেন।
প্রতিষ্ঠানের আর্থিক হিসাবের সাথে ব্যবস্থাপনা হিসাবের পার্থক্য হলঃ
সংজ্ঞা
ব্যবস্থাপনা হিসাববিজ্ঞানের প্রাথমিক উদ্দেশ্য হলো ব্যবস্থাপনিক সিদ্ধান্ত গ্রহণে সমর্থন ও তথ্য সরবরাহ করা।
প্রতিষ্ঠানে এর কার্যকারীতা
ব্যবস্থাপনা হিসাববিজ্ঞান একটি প্রতিষ্ঠানের কার্যকারীতা নিয়ে পর্যালোচনা করে তথ্য সরবরাহ করে এবং প্রতিষ্ঠানের সঠিক নিয়ন্ত্রণ এবং পরিচালনা সম্পর্কিত সিদ্ধান্ত গ্রহণ করে। এটি প্রতিষ্ঠানের বিভিন্ন কার্যকলাপে সক্ষমতা বৃদ্ধি করে এবং কর্মসংস্থানে কার্যক্ষমতা উন্নতি করে। ব্যবস্থাপনা হিসাববিজ্ঞান পরিচালনার কার্যকারীতা পরিচালনার পদ্ধতি, পরিচালনার পরিকল্পনা এবং পরিচালনার পরিচালকদের জন্য তথ্য সরবরাহ করে। এটি প্রতিষ্ঠানের নীতি এবং পরিকল্পনা তৈরি করে যা কর্মীদের পরিচালনা করে এবং উচ্চপদস্থ কর্মকর্তাদের সঠিক সিদ্ধান্ত গ্রহণে সহায়তা করে।
একটি কর্পোরেশনের মধ্যে ভূমিকা
ব্যবস্থাপনা হিসাববিজ্ঞান প্রতিষ্ঠানের মধ্যে একটি গুরুত্বপূর্ণ ভূমিকা পালন করে। এটি প্রতিষ্ঠানের সার্বিক কার্যক্ষমতা, নিয়ন্ত্রণ এবং পরিচালনা সম্পর্কিত সিদ্ধান্ত গ্রহণ ও পরিচালনা করে। ব্যবস্থাপনা হিসাববিজ্ঞান প্রতিষ্ঠানের নিয়ন্ত্রণ এবং পরিচালনা উন্নত করে। এটি সঠিক ব্যবস্থাপনা পদ্ধতি, নিয়ন্ত্রণের পদ্ধতি এবং পরিচালনার প্রক্রিয়াগুলি পরিবর্তন এবং উন্নত করে। প্রতিষ্ঠানের বিভিন্ন ক্ষেত্রে প্রযোজ্য নিয়ন্ত্রণ মাপে ব্যবস্থাপনা হিসাববিজ্ঞান একটি সঠিক নিয়ন্ত্রণ ও পরিচালনা সিস্টেম সরবরাহ করে।
বাংলায় দিল্লির আক্রমণ (১৩৫৮–১৩৬০)
বাংলায় দিল্লির আক্রমণ দ্বারা ১৩৫৩ সালের নভেম্বর থেকে ১৩৫৪ সালের সেপ্টেম্বর পর্যন্ত বাংলার বিরুদ্ধে পরিচালিত দিল্লি সালতানাতের আক্রমণকে বুঝানো হয়। ১৩৫৩ সালের নভেম্বরে দিল্লির সুলতান ফিরোজ শাহ তুঘলক এক বিরাট সৈন্যবাহিনীসহ বাংলা আক্রমণ করেন। কিন্তু বাংলার সুলতান সিকান্দার শাহ এই আক্রমণ প্রতিহত করে দিতে সক্ষম হন। বাংলাকে স্বাধীন হিসেবে দিল্লির মেনে নেয়।
পটভূমি
চতুর্দশ শতাব্দীর গোড়ার দিকে, বাংলায় দিল্লির বিদ্রোহী গভর্নররা তাদের নিজস্ব সালতানাত গঠন করেছিলেন। ১৩৫২ খ্রিষ্টাব্দে শামসুদ্দিন ইলিয়াস শাহ বাংলার অন্যান্য শাসকদের পরাজিত করেন এবং এই অঞ্চলকে এক সালতানাতের মধ্যে একত্রিত করেন। ইলিয়াস শাহ নিজেকে বাংলার সুলতান হিসেবে ঘোষণা করেন। ইলিয়াস শাহের পূর্ববর্তী সামরিক অভিযানের সাথে কাঠমান্ডু ও বারাণসীকে দখল করে; এবং উড়িষ্যায় আক্রমণ চালায়। যার ফলে ১৩৫৩ সালে দিল্লি বাংলায় আক্রমণ চালায় কিন্তু পরাজিত হয়। ইলিয়াস শাহের জীবিত থাকাকালে ফিরোজ শাহ আর বাংলা আক্রমণ করার সাহস করেন নি। ইলিয়াস শাহের মৃত্যুর পর ১৩৫৮ সালে তিনি পুনারায় বাংলা আক্রমণ করেন। তুঘলক ইলিয়াস শাহের এক প্রতিদ্বন্দ্বীর জামাইকে বাংলার সুলতান হিসেবে বসানোর চেষ্টা করেছিলেন।
তালা এনদাও
তালা এনদাও (ンダウ ターラ, Talla Ndao; জন্ম: ২৩ ফেব্রুয়ারি ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে আক্রমণভাগের খেলোয়াড় হিসেবে খেলেন।  তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
তালা এনদাও ১৯৯৯ সালের ২৩শে ফেব্রুয়ারি তারিখে জাপানের হোক্কাইদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
সাহিদুজ্জামান খোকন
মোহাম্মদ সাহিদুজ্জামান খোকন একজন বাংলাদেশি রাজনীতিবিদ ও একাদশ জাতীয় সংসদ সদস্য। সাহিদুজ্জামান খোকন মেহেরপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
সাহিদুজ্জামান খোকনের জন্ম মেহেরপুর জেলায়।
রাজনৈতিক ও কর্মজীবন
সাহিদুজ্জামান খোকন রাজনীতিতে সক্রিয় তিনি গাংনী উপজেলা আওয়ামী লীগের সভাপতি হিসেবে দায়িত্ব পালন করছেন। এবং প্রথম বারের মতো সংসদ সদস্য নির্বাচিত হয়েছেন। ১৯৮৩ সালে ছাত্রলীগে যোগদানের মাধ্যমে তার রাজনীতির শুরু। ১৯৮৬ সালে উপজেলা ছাত্রলীগের সভাপতির দায়িত্ব পালন করেছেন। তিনি ২০০১, ২০০৮ ও ২০১৪ সালে দলের মনোনয়ন ফরম সংগ্রহ করেছিলেন। ২০১৭ সালের ১৬ ডিসেম্বর তিনি মুক্তিযোদ্ধাদের সংবর্ধনা অনুষ্ঠানে উপস্থিত হলে মুক্তিযোদ্ধারা তাকে রাজাকারের সন্তান উল্লেখ করে বাধা দেন।
শাস্তি (দ্ব্যর্থতা নিরসন)
শাস্তি বলতে একটি দল বা কোনো ব্যক্তির উপর অনাকাঙ্ক্ষিত বা অপ্রীতিকর পরিণতি চাপিয়ে দেওয়া বুঝায়।
শাস্তি দিয়ে আরো বুঝানো হতে পারে:
কুতুবখানায়ে ইস্কান্দারিয়া
কুতুবখানায়ে ইস্কান্দারিয়া (کتابخانه ی اسکندریه) আলেকজান্দ্রিয়ার প্রাচীন গ্রন্থাগার নিয়ে লিখিত শিবলী নোমানীর একটি গবেষণা গ্রন্থ। তৎকালীন ইউরোপ জুড়ে একটি তথ্য ব্যাপকভাবে গৃহীত ছিল যে, মুসলমানরা অসভ্য ও মূর্খ জাতি। কারণ ইসলামের দ্বিতীয় খলিফা উমর আলেকজান্দ্রিয়া বিজয়ের সময় সেখানের প্রাচীন গ্রন্থাগারটি পুড়িয়ে ধ্বংস করে দিয়েছিল। শিবলী এই গ্রন্থটি রচনার মাধ্যমে ইউরোপীয় পণ্ডিতদের চ্যালেঞ্জ ছুঁড়ে দেন। শিবলী এই গ্রন্থে প্রমাণ করেছেন গ্রন্থাগারের অর্ধেক একজন প্রাচীন মিশরীয় সম্রাট কর্তৃক প্রতিষ্ঠিত হয়েছিল এবং জুলিয়াস সিজারের সময়কাল থেকে গ্রন্থাগারটি পুড়ে আসছিল। এটি ধ্বংসের পেছনে খলিফা উমরের কোনো হাত ছিল না। শিবলীর গ্রন্থটি বিভিন্ন ভাষায় অনূদিত হয়েছিল এবং অনেক ইউরোপীয় পণ্ডিত তাদের পূর্ববর্তী ধারণা ভুল স্বীকার করতে বাধ্য হয়েছিলেন। বইটির ইংরেজি অনুবাদ "An Enquiry into the destruction of the ancient Alexanderian library" যেটি ১৮৯৩ সালে প্রকাশিত হয়। শিবলী নোমানীকে প্রথম ব্যক্তি বিবেচনা করা হয় যিনি গবেষণার মাধ্যমে এই ধারণা প্রত্যাখ্যান করেছিলেন।
তীব্র শ্বাসকষ্টমূলক রোগলক্ষণসমষ্টি
তীব্র শ্বাসকষ্টমূলক রোগলক্ষণসমষ্টি বলতে এক ধরনের সঙ্কটজনক শ্বাসযন্ত্রীয় (ফুসফুসীয়) বিকলাবস্থাকে বোঝায়, যা ফুসফুসের প্রায় সর্বত্র জুড়ে দ্রুততার সাথে প্রদাহের সূত্রপাতের কারণে সৃষ্ট হয়। একে ইংরেজিতে অ্যাকিউট রেসপিরেটরি ডিসট্রেস সিনড্রোম (Acute respiratory distress syndrome) বা সংক্ষেপে এআরডিএস (ARDS) বলা হয়। এই রোগের লক্ষণগুলোর মধ্যে রয়েছে শ্বাসকষ্ট, দ্রুত শ্বাস নেওয়া, এবং ত্বকের রং নীলচে হয়ে যাওয়া। প্রায়ক্ষেত্রেই এই রোগ থেকে সেরে ওঠা ব্যক্তিদের জীবনের মান অনেকাংশে হ্রাস পায়।
তীব্র শ্বাসকষ্টমূলক রোগলক্ষণসমষ্টিতে আক্রান্ত হওয়ার সম্ভাব্য কারণগুলোর মধ্যে রয়েছে জীবাণুদূষণ, অগ্ন্যাশয় প্রদাহ, মারাত্মক আঘাত, ফুসফুস প্রদাহ (নিউমোনিয়া), এবং ফুসফুসীয় অভিশ্বসন। শরীরের বেশ কিছু অভ্যন্তরীণ স্বাভাবিক কার্যপ্রক্রিয়া ব্যহত হওয়া ফুসফুসের এই প্রাণঘাতী জটিলতা সৃষ্টির জন্য দায়ী। এই কার্যপ্রক্রিয়াগুলোর মধ্যে রয়েছে, ফুসফুসের অভ্যন্তরে থাকা অতিক্ষুদ্র বায়ুস্থলীগুলির প্রাচীরের কোষগুলোর গণহারে ক্ষতিগ্রস্ত হওয়া, ফুসফুসীয় পৃষ্ঠতল সক্রিয়কারকের  অকার্যকারিতা, শরীরের অনাক্রম্যতন্ত্র অতিমাত্রায় সক্রিয় হওয়া, এবং শরীরের রক্ত জমাট বাঁধার নিয়ন্ত্রণ ব্যবস্থার অকার্যকারিতা। শরীরের অতিগুরুত্বপূর্ণ এসব অভ্যন্তরীণ কার্যক্রমে অস্বাভাবিকতার ফলে ফুসফুসের অক্সিজেন ও কার্বন ডাই অক্সাইড আদান-প্রদানের ক্ষমতা মারাত্মকভাবে হ্রাস পায়। উদ্বুদ্ধ অক্সিজেনের অনুপাত (PaO2/FiO2 অনুপাত) ৩০০ মিলিমিটার মার্কারি চাপের (mmHg) নিচে থাকলে এবং একই সাথে ধনাত্মক প্রান্তীয় নিঃশ্বসন চাপ বা পিইইপি-র মাত্রা ৫ সেন্টিমিটার পানি চাপের (cmH2O) বেশি হলে রোগী তীব্র শ্বাসকষ্টমূলক রোগলক্ষণসমষ্টিতে (এআরডিএস-এ) আক্রান্ত হিসেবে নিশ্চিত হওয়া সম্ভব। তবে এই মাত্রা নির্ণয়ের সময় রোগীর যদি হৃৎপিণ্ড সংক্রান্ত সমস্যার কারণে ফুসফুসীয় জলসঞ্চয় বা শোথ  সৃষ্টি হয় তবে সেই সংক্রান্ত চাপকে বিবেচনায় এনে তা হিসাব থেকে অবশ্যই বাদ দিতে হবে।
বিশ্বব্যাপী প্রতি বছর ৩০ লক্ষেরও বেশি মানুষ তীব্র শ্বাসকষ্টমূলক রোগলক্ষণসমষ্টিতে বা এআরডিএস-এ আক্রান্ত হয়। সর্বপ্রথম ১৯৬৭ সালে এই শারীরিক জটিলতার কথা বর্ণনা করা হয়। বর্ণনার প্রথম দিকে সদ্য জন্ম নেওয়া শিশুদের ক্ষেত্রে প্রযোজ্য নবজাতকের শ্বাসকষ্টমূলক রোগলক্ষণসমষ্টি (ইনফ্যান্ট রেসপিরেটরি ডিসট্রেস সিনড্রোম Infant Respiratory Distress Syndorme) থেকে এটিকে আলাদা করতে এর নাম প্রাপ্তবয়স্ক শ্বাসকষ্টমূলক রোগলক্ষণসমষ্টি (অ্যাডাল্ট রেসপিরেটরি ডিসট্রেস সিনড্রোম Adult Respiratory Distress Syndorme) রাখা হয়। কিন্তু পরবর্তীতে আন্তর্জাতিকভাবে সিদ্ধান্ত নিয়ে "অ্যাকিউট রেসপিরেটরি ডিসট্রেস সিনড্রোম"-কে সবচেয়ে প্রযোজ্য ইংরেজি পরিভাষা হিসেবে স্বীকৃতি প্রদান করা হয়, কারণ সকল বয়সের ব্যক্তিই এই রোগে আক্রান্ত হতে পারেন। শিশুদের ক্ষেত্রে এবং রোগ নির্ণয়ের জন্য প্রয়োজনীয় দক্ষতা ও প্রযুক্তিগত সীমাবদ্ধতার কারণে এই রোগ নির্ণয়ের জন্য অবস্থানভেদে বিভিন্ন রকম মানদণ্ড অনুসরণ করা হয়।
পূর্বাভাস
তীব্র শ্বাসকষ্টমূলক রোগলক্ষণসমষ্টিতে আক্রান্তদের সামগ্রিক ফলাফল খুব ভালো নয়। এই রোগে মৃত্যুবরণের হার প্রায় ৪০%।
মান্ডি হাউজ মেট্রো স্টেশন
মান্ডি হাউজ মেট্রো স্টেশন ভারতের দিল্লি মেট্রো র  ব্লু লাইন এবং ভায়োলেট লাইনে   অবস্থিত। এটি দিল্লির সাংস্কৃতিক কেন্দ্র মান্ডি হাউস অঞ্চলে পরিষেবা প্রদান করে। এছাড়া   ন্যাশনাল স্কুল অফ ড্রামা, রবীন্দ্রভবন, সংগীত নাটক আকাদেমি এবং সাহিত্য আকাদেমির ভবন, শ্রী রাম সেন্টার ফর পারফর্মিং আর্টস এবং ত্রিবেণী কলা সংগমের পাশাপাশি বাংলা মার্কেট এবং আশেপাশের আবাসিকদের পরিষেবা দেয়।
ইতিহাস
দিল্লি মেট্রোর সম্প্রসারণের তৃতীয় ধাপের অংশ হিসাবে, রাজীব চক স্টেশনের চাপ কমানোর জন্য মান্দি হাউস একটি ইন্টারচেঞ্জ স্টেশনে রূপান্তরিত করা হয়। ২০১৫ সালের শেষের দিকে একটি নতুন ৬.৮ কিলোমিটার লাইন কেন্দ্রীয় সচিবালয় থেকে কাশ্মির গেটের একটি নতুন স্টেশনে উঠে আসবে বলে আশা করা হয়। নতুন লাইনটি স্ট্যান্ডার্ড গেজের উপর নির্মিত হবে এবং বদরপুর করিডোরের সাথে যুক্ত করা হবে, এটিও স্ট্যান্ডার্ড গেজের সাথে চালিত। বিদ্যমান মান্ডি হাউস স্টেশনের ব্রডগেজ ট্র্যাক থাকায় মেট্রোর আধিকারিকরা এখন একই সাইটে একটি সমান্তরাল স্টেশন নির্মাণের পরিকল্পনা নিয়ে কাজ করছেন।
সু্যোগ-সুবিধা
মান্ডি হাউস মেট্রো স্টেশনে উপলব্ধ এটিএমের তালিকা-
সংযোগ
মান্ডি হাউস দিল্লি মেট্রোর নীল এবং ভায়োলেট লাইনের মধ্যে ইন্টারচেঞ্জ স্টেশন হিসাবে কাজ করে।
২০১৯ আফগানিস্তান ক্রিকেট দলের স্কটল্যান্ড সফর
আফগানিস্তান ক্রিকেট দল দুইটি একদিনের আন্তর্জাতিক খেলার জন্য স্কটল্যান্ড সফর করে, যা মে ২০১৯-এ অনুষ্ঠিত হয়।
মিসিসিপি হাইওয়ে ৬০২
মিসিসিপি হাইওয়ে ৬০২ (এমএস ৬০২) হল মিসিসিপির দক্ষিণাঞ্চলের একটি মহাসড়ক। সড়কটির দক্ষিণপ্রান্তটি এমএস ৪৩ তে অবস্থিত, যেটা বর্তমানে ''জন সি. স্টেনিস স্পেস সেন্টারের অন্তর্গত। সড়কটি পিকাউইনের''  ইউ.এস রুট ১১(ইউএস ১১) ও এমএস ৪৩ এর উত্তরপ্রান্তের সাথে সামান্য বেঁকে মিলিত হয়। শুধুমাত্র পার্ল রিভার কাউন্টিতে ১৯৫৮ সালে এমএস ৬০২ নামকরণ করা হইছিল। এর দুই বছর পর হানকর্ক কাউন্টি মধ্যে দিয়ে সড়কটি প্রসারিত করা হয়। নামকরণের ১০ বছরের মধ্যেই, ১৯৬৭ সালে এমএস ৬০২ স্টেট হাইওয়ে সিস্টেম থেকে আলাদা করা হয়।
রাস্তার বর্ণনা
১৯৬৫ সাল অনুযায়ী রাস্তাটি উত্তরপশ্চিম হানকর্ক এবং দক্ষিণ পার্ল রিভার কাউন্টির মধ্যে অবস্থান করছিল। স্টেনিস স্পেস সেন্টারের অংশ এমএস ৪৩ থেকে এমএস ৬০২ শুরু হয়েছে।  সড়কটি ফ্লাট টপ রোড নামে পরিচিত, যেটা উত্তরের জঙ্গলের মধ্যে দিয়ে গিয়েছে। প্রায় দুই মাইল উত্তরে এমএস ৬০২ এর দক্ষিণ প্রান্ত টেক্সাস ফ্লাট রোডের সাথে সংযোগস্থাপন করে।  তারপর সড়কটি ডেড টাইগার ক্রীক অতিক্রম করে, এবং সামান্য পশ্চিম দিকে ফিরে আসে। উত্তরপশ্চিম ঘোরার আগে এমএস ৬০২ স্টল এবং এভেরইট ব্রাঞ্চগুলো অতিক্রম করে। পার্ল রিভার কাউন্টিতে প্রবেশের এটা লট ম্যাককার্টিের সাথে সংযোগস্থাপন করে।    সড়কটি সামান্য পশ্চিম দিকে ঘোরে পিকাউইন কাউন্টি দিকে ভ্রমণ করে।   সাবেক রাস্তার কিছু অংশ এখনকার এমএস ৪৩ এর মধ্যে অন্তর্গত হয়।   পিকাউইনে প্রবেশ অনুযায়ী, এমএস ৬০২ পূর্ব ক্যানাল স্ট্রিটের অংশ হয়। সড়কটি ইউএস ১১ এর পরবর্তী রেলরোড ট্রাকে শেষ হয়।  সড়কটি পশ্চিম ক্যানালেরও স্ট্রিটের অংশ হয়।   স্টেট হাইওয়ে সিস্টেমএর অংশ হিসাবে সড়কটি মিসিসিপি স্টেট কমিশন এবং হানকর্ক কাউন্টি রক্ষনাবেক্ষণ করে।
ইতিহাস
পিকাউইনের এমএস ৪৩ ও ইউ ১১ এবং পার্ল রিভার-হানকর্ক কাউন্টি এর সাথে সংযোগ স্থাপনে ১৯৫৮ সালে প্রথম এমএস ৬০২ প্রথম মানচিত্রে স্থান  পায় । এই সময়ই সমস্ত রাস্তাটিই পাকা করা হয়।   দুই বছর পরে, এমএস ৬০২ হানকর্ক কাউন্টি পর্যন্ত প্রসারিত করা হয় এবং আবারও এমএস ৪৩ এর সাথে সংযোগস্থাপন করা হয়। এই অংশ কাউন্টি দ্বারা রক্ষনাবেক্ষণ করা হয়।  ১৯৬৫ সালে স্টেনিস স্পেস সেন্টার রাস্তার একটা অংশ নির্মাণ করে, ১৯৬৭ সালে রাস্তাটি স্টেট হাইওয়ে সিস্টেম থেকে বাদ দেওয়া হয়। প্রশস্ত স্পেস সেন্টার হিসাবে  এমএস ৪৩,এমএস ৬০২ অংশ করা হয়।
প্রধান সংযোগস্থল
১৯৬৫ সালে অস্তিত্ব অনুযায়ী নথিভুক্ত করা হয়।
ভিতরকনিকা জাতীয় উদ্যান
ভিতরকণিকা জাতীয় উদ্যান একটি   পূর্ব ভারতের ওড়িশার উত্তর-পূর্ব কেন্দ্রপাড়া জেলার বৃহৎ জাতীয় উদ্যান। এটি ১৬ই সেপ্টেম্বর ১৯৯৮-এ মনোনীত হয় এবং ১৯ এ আগস্ট ২০০২-এ একটি রামসার সাইটের মর্যাদা লাভ করে। চিলিকা হ্রদের পরে এলাকাটিকে রাজ্যের দ্বিতীয় রামসার সাইট হিসাবেও মনোনীত করা হয়েছে। এটি ভিতরকানিকা বন্যপ্রাণী অভয়ারণ্য দ্বারা বেষ্টিত, যা  জুড়ে বিস্তৃত   । গহিরমাথা সমুদ্র সৈকত এবং সামুদ্রিক অভয়ারণ্য পূর্বে, জলাভূমি অঞ্চল এবং ম্যানগ্রোভকে বঙ্গোপসাগর থেকে পৃথক করে। জাতীয় উদ্যান এবং বন্যপ্রাণী অভয়ারণ্য ব্রাহ্মণী, বৈতরণী, ধামরা, পাঠশালা নদী দ্বারা প্লাবিত। এখানে অনেক ম্যানগ্রোভ প্রজাতি রয়েছে এবং এটি ভারতের দ্বিতীয় বৃহত্তম ম্যানগ্রোভ ইকোসিস্টেম।
জাতীয় উদ্যানটি লোনা পানির কুমির (ক্রোকোডাইলাস পোরোসাস), ভারতীয় অজগর, কিং কোবরা, ব্ল্যাক আইবিস, ডার্টার এবং অন্যান্য অনেক প্রজাতির উদ্ভিদ ও প্রাণীর আবাসস্থল।
উদ্ভিদ
ম্যানগ্রোভগুলি লবণ-সহিষ্ণু, জটিল এবং গতিশীল উদ্ভিদ যা গ্রীষ্মমন্ডলীয় এবং উপ-গ্রীষ্মমন্ডলীয় আন্তঃজোয়ার অঞ্চলে ঘটে। এগুলি সারা দিন ধরে জোয়ারের উত্থান এবং হ্রাসের সাথে খাপ খাইয়ে নেওয়া হয়, শিকড়গুলি "স্টিল্টস" এর মতো ডিজাইন করা হয়, যা উদ্ভিদ এবং এর পাতাগুলিকে ডুবে না গিয়ে পর্যাপ্ত পরিমাণে আলোকসংশ্লেষণ করতে সক্ষম করে। তারা সারা দিনের জোয়ার জুড়ে লবণাক্ততার স্তরের ওঠানামা সহ্য করার জন্যও বিকশিত হয়েছে। লম্বা, সহায়ক শিকড়গুলি মাছ এবং ছোট জলজ প্রাণীদের জন্য জলের নীচে বালুয়ার্ট লুকানোর জায়গা তৈরি করে এবং প্রায়শই তরুণ ফ্রাইদের আশ্রয় নেওয়ার জন্য মাছের "নার্সারি" হিসাবে কাজ করে। ওড়িশার কেন্দ্রপাড়া জেলার উত্তর-পূর্ব কোণে ব্রাহ্মণী-বৈতরানী মোহনায় অবস্থিত সমৃদ্ধ, প্রাণবন্ত ম্যানগ্রোভ বাস্তুতন্ত্রের একটি স্থান ভিতরকনিকা। অঞ্চলটি পূর্বদিকে বঙ্গোপসাগরের সাথে খাঁড়িগুলির একটি নেটওয়ার্ক দ্বারা সংযুক্ত। খাঁড়ি এবং নদীর মধ্যবর্তী গলিতে ভারতের দ্বিতীয় বৃহত্তম ম্যানগ্রোভ বাস্তুতন্ত্র রয়েছে।
১৯৯৮ সালের সেপ্টেম্বর মাসে ওড়িশা সরকার কর্তৃক বিজ্ঞপ্তি নং ১৯৬৮৬/এফ এর মাধ্যমে ১৪৫ বর্গ কিলোমিটার এলাকাকে ভিতরকনিকা জাতীয় উদ্যান হিসাবে ঘোষণা করা হয়েছে। পরিবেশগত, ভূতাত্ত্বিক এবং জৈবিক বিষয়গুলির আশেপাশের গবেষকদের জন্য এটির অনেক তাৎপর্য রয়েছে। ল্যান্ডস্কেপে ম্যানগ্রোভ জলাভূমি, নদী, খাঁড়ি, মোহনা, জলাভূমি, অভ্যন্তরীণ প্লাবনভূমি, বনজ সৈকত এবং মাটির ফ্ল্যাট সহ বিভিন্ন পরিবেশ রয়েছে।
১৯৭৫ সালের ২২ এপ্রিল বিজ্ঞপ্তি নং ৬৯৫৮/এফএফ এএইচ-এর মাধ্যমে ৬৭২ বর্গ কিলোমিটার এলাকা জুড়ে ভিতরকনিকা বন্যপ্রাণী অভয়ারণ্য ঘোষণা করা হয়। অভয়ারণ্যটি বিস্তৃত ম্যানগ্রোভ বন, বিস্তৃত নদী এবং খাঁড়ি নিয়ে গঠিত যা জোয়ারের বদ্বীপের দিকে পরিচালিত করে - এগুলি সবই দুর্বল লবণাক্ত জলের কুমিরকে মূল্যবান আশ্রয় সরবরাহ করে। বিশিষ্ট ফুলের প্রজাতির মধ্যে রয়েছে ম্যানগ্রোভ প্রজাতি, ক্যাসুরিনাস এবং নীল বুশ এবং অরুন্দো ডোনাক্সের মতো রিড ঘাস।
প্রাণীজগত
থাম্ব|ভিতরকণিকা জাতীয় উদ্যানের জলাভূমি এলাকায় একটি কুমির ঘুমিয়ে আছে থাম্ব|ভিতরকণিকা ন্যাশনাল পার্কে স্পটেড হরিণ পার্কটি নোনা জলের কুমির, ভারতীয় অজগর, কালো আইবিস, বন্য শুয়োর, রিসাস বানর, চিতল, ডার্টার, কোবরা, মনিটর টিকটিকির আবাসস্থল। অলিভ রিডলি কচ্ছপ গহিরমাথা এবং অন্যান্য কাছাকাছি সমুদ্র সৈকতে বাসা বাঁধে। ভিতরকণিকা ভারতে বিপন্ন নোনা জলের কুমিরের বৃহত্তম জনসংখ্যার মধ্যে একটি এবং বিশ্বব্যাপী অনন্য, ১০ % প্রাপ্তবয়স্কদের দৈর্ঘ্য ৬ মিটারের বেশি। প্রায় ১৬৭১ টি লবণাক্ত পানির কুমির নদী ও খাঁড়িতে বাস করে। ২০১৪ সালের বার্ষিক প্রজনন এবং বাসা বাঁধার মৌসুমে প্রায় ৩,০০০ নোনা জলের কুমিরের জন্ম হয়েছিল।
২০০৬ সালে, গিনেস ওয়ার্ল্ড রেকর্ডস এর দাবি স্বীকার করে,  পুরুষ নোনা জলের কুমির ভিতরকণিকা জাতীয় উদ্যানের মধ্যে বাস করে। একটি বৃহৎ জীবন্ত কুমিরকে আটকে রাখা এবং পরিমাপ করার অসুবিধার কারণে, এই মাত্রাগুলির সঠিকতা এখনও যাচাই করা হয়নি। এই পর্যবেক্ষণ এবং অনুমানগুলি 2006 থেকে 2016 পর্যন্ত দশ বছরের মধ্যে পার্কের কর্মকর্তাদের দ্বারা করা হয়েছে, তবে, পর্যবেক্ষকদের দক্ষতা নির্বিশেষে এটি একটি যাচাইকৃত টেপ পরিমাপের সাথে তুলনা করা যায় না, বিশেষ করে দৃশ্যমান আকার অনুমানের অন্তর্নিহিত অনিশ্চয়তা বিবেচনা করে। বন্য মধ্যে 2006 সালে পার্কের রিপোর্ট অনুযায়ী, সেখানে 203 জন প্রাপ্তবয়স্ক ছিল, যার মধ্যে 16 জন  এর বেশি ; এর মধ্যে, এবং 3 ওভার , সেইসাথে একটি  এর সংরক্ষিত কঙ্কাল নমুনা যা এক বছর আগে মারা গেছে। একটি উল্লেখযোগ্য পরিসংখ্যান, যেহেতু ব্যক্তি  বছরের বেশি বিরল বলে বিবেচিত হয়, ভিতরকণিকা পার্ককে বৃহৎ ব্যক্তিদের জন্য উপযুক্ত আবাসস্থল করে তোলে। অতি সম্প্রতি প্রকাশিত অফিসিয়াল পার্কের প্রতিবেদনে দেখা যায় প্রাপ্তবয়স্ক কুমিরের সংখ্যা 308 জনে বৃদ্ধি পেয়েছে, সেইসাথে বছরের পর বছর ধরে ক্রমাগত বৃদ্ধি পেয়েছে। ভবিষ্যতে, যদি সংরক্ষণ প্রচেষ্টা ফলপ্রসূ হয়, এই বড় ব্যক্তিরা আরও সাধারণ হতে পারে।
অ্যাভিফুনায় আটটি কিংফিশার প্রজাতি সহ ৩২০ টি প্রজাতি রয়েছে। এশিয়ান ওপেন বিল, কর্মোরান্টস, ডার্টারস, ব্ল্যাক আইবিস এবং এগ্রেটের মতো পাখিগুলি প্রায়শই পার্কে দেখা যায়। প্রতি বছর শীতের জন্য বিদেশ থেকে প্রায় ১২০,০ শীতকালীন দর্শনার্থী এবং বর্ষামৌসুমে ভারতের বিভিন্ন অঞ্চল থেকে ৮০,০ আবাসিক পাখি বাসা বাঁধতে আসে।
আকর্ষণ
থাম্ব|ভিটাকানিকা জাতীয় উদ্যানের সাদা কুমির এটি দৈত্য লবণাক্ত জলের কুমির পর্যবেক্ষণের জন্য একটি সুপরিচিত জায়গা, কিছু দৈর্ঘ্যে 23 ফুট পর্যন্ত বৃদ্ধি পাচ্ছে, পাশাপাশি এশিয়ান ওয়াটার মনিটরের মতো অন্যান্য আধা-জলজ সরীসৃপ এবং অসংখ্য সাপ। স্পটেড অক্ষ হরিণ (চিতল) এবং ইউরেশীয় বন্য শূকর উদ্যানে প্রচুর পরিমাণে রয়েছে এবং সমস্ত প্রধান সাইটে দেখা যায়। আট প্রজাতির কিংফিশার এখানে পাওয়া যায় এবং পার্কের মধ্যে অনেক খাঁড়ি এবং নদী ব্যবস্থা বরাবর পাওয়া যায়।
ভিতরকণিকার একটি সমৃদ্ধ ঐতিহাসিক ও সাংস্কৃতিক অতীত রয়েছে। এটি কণিকার প্রাক্তন রাজার শিকারের ক্ষেত্র ছিল। শিকারের টাওয়ার এবং কৃত্রিম জলের গর্তগুলি ভিতরকনিকা ট্রেইল এবং ডাংমাল সহ অনেক জায়গায় দেখা যায়। এটি মধ্যযুগীয় হিন্দু মন্দিরগুলির আবাসস্থল, যা অভয়ারণ্য জুড়ে পাওয়া যায়, তবুও প্রধান আকর্ষণ টি বন্যপ্রাণী রয়ে গেছে।
টিম স্মার্ট
টিমোথি ট্রুডো স্মার্ট (জন্ম ১০ জুলাই ১৯৭২) একজন অস্ট্রেলিয়ান বংশোদ্ভূত হংকংয়ের ক্রিকেটার।
স্মার্ট একজন আক্রমণাত্মক ডানহাতি ব্যাটসম্যান এবং উইকেটরক্ষক। তিনি বেশ কয়েক বছর ধরে হংকংয়ের হয়ে ক্রিকেট খেলেছেন।
২০০৪ এশিয়া কাপে বাংলাদেশের বিপক্ষে একদিনের আন্তর্জাতিক অভিষেক ঘটে তার।
স্মার্ট ২০০৫ সালে প্রথম শ্রেণীর ক্রিকেটে আত্মপ্রকাশ করেছিলেন।
ওয়ানডে আন্তর্জাতিক
ওয়ানডে অভিষেক: বনাম বাংলাদেশ, কলম্বো, ২০০৪ এশিয়া কাপ সর্বশেষ ওয়ানডে: বনাম পাকিস্তান, কলম্বো, ২০০৪ এশিয়া কাপ
হার্ভেস্ট রেকর্ডস
হার্ভেস্ট রেকর্ডস মূলত ইএমআই সঙ্গীত কোম্পানির দ্বারা তৈরি এবং ক্যাপিটল মিউজিক গ্রুপের অন্তর্গত ব্রিটিশ রেকর্ড লেবেল যা ১৯৬৯ সাল থেকে বর্তমান পর্যন্ত সক্রিয়।
মৌমাছি পালন
মৌমাছি পালন ফলিত প্রাণিবিজ্ঞান এর একটি শাখা। মৌমাছি কে তাদের প্রাকৃতিক পরিবেশ থেকে এনে মৌচাকের উপযোগী পরিবেশ সৃষ্টি করে আধুনিক ও বৈজ্ঞানিক পদ্ধতিতে পালন করাকেই মৌমাছি পালন বলা হয়। পালনের জন্য ভারতীয় জাতের মৌমাছি সবচেয়ে উপযোগী। ছোট সোনালি বর্ণের ও সাদা ডোরাকাটা এ মৌমাছিরা গাছের গর্তে বা অন্য কোন গহবরে একাধিক সমান্তরাল চাক তৈরি করে বসবাস করে। গর্তে প্রবেশ পথের সঙ্গে চাকগুলো সমান্তরালভাবে সাজানো থাকে। মৌমাছিদের এরূপ বাসস্থানের সাথে সামঞ্জস্য রেখে তৈরি করা হয় কাঠের বাক্স। কাঠের মৌবাক্স মৌমাছি পালনই আধুনিক ব্যবস্থা।
মৌমাছির প্রজাতি
ভারতবর্ষে সাধারণত তিন প্রজাতির মৌমাছি পাওয়া যায়।
মৌমাছির পরিবার
একটি মৌচাকে বা পরিবারে তিন শ্রেণীর মৌমাছি থাকে, যথা: (১) রাণী, (২) পুরুষ ও (৩) শ্রমিক মৌমাছি।
মৌমাছির চাক
মৌমাছির চাক মোম দিয়ে তৈরী। চাক ছোট ছোট খোপ বিশিষ্ট। প্রতিটি খোপে থাকে ছয়টি দেওয়াল। তবে শিশু শ্রমিকের ও মধু জমানোর খোপগুলো পরিমাপে একটু ছোট, শিশু পুরুষদের একটু বড় এবং শিশু রাণীর বেশ বড় ও লম্বাটে। শিশুদের খুপগুলো সাধারণত চাকের নিচের দিকে ও মধু জমানোর খোপগুলো উপরের দিকে থাকে। শিশু রাণীর খোপে থাকে সাধারণত চাকের নিচের দিকের কিনারায়। ডিম পাড়ার পূর্বে রাণী দেখে নেয় খোপের মাপ, যাতে নির্দিষ্ট মাপের খোপে নির্দিষ্ট প্রকারের ডিম পাড়ে। ডিম পাড়ার তিন দিনের মধ্যে ডিম ফুটে শ্রককীট বা শিশু মৌমাছি বেড়িয়ে আসে। শ্রমিক মৌমাছি এসব শিশু মৌমাছিদের প্রথম তিন দিন মধু ও পরাগরেণুর পাশাপাশি  রাজসুধা খেত দেয়। রাজসুধা তৈরী হয় শ্রমিক মৌমাছির মুখের এক বিশেষ গ্রন্থি থেকে । প্রায় ৮/৯ দিন পর শ্রমিকের সব শুককীটের মুখ মোম দিয়ে বন্ধ করে দেয়। এ বন্ধ খোপের মধ্যে শুককীট মুককীটে বা পুত্তলিতে রুপান্তরিত হয়। ভাবী রাণীর  ক্ষেত্রে খোপের বন্ধ থাকার সময় প্রায় ৭ দিন, শ্রমিকের ক্ষেত্রে ১২ দিন ও পুরুষদের ক্ষেত্রে ১৫ দিন। এরপর মুককীট পূর্ণ বয়স্ক মৌমাছিতে রুপান্তরিত হয় এবং খোপের মুখ কেটে বেড়িয়ে আসে।
মধু ও মোম
মধু একান্তভাবে মৌমাছির তৈরী এক প্রকার উপাদেয় খাদ্য। শ্রমিক মৌমাছিরা ফুলের মিষ্টি রস শুষে নেয় এবং তা জমা করে পাকস্থলীর উপরে এক বিশেষ অঙ্গে যাকে মধুথলি বলে। ফুলের মিষ্টি রস মধুথলিতে জমা করার সময় এর সঙ্গে লালা গ্রন্থি থেকে নিঃসৃত বিভিন্ন উৎসেচক মেশায়। এর ফলে মিষ্টি রস পরিবর্তিত হয়ে আংশিক মধু তৈরী হয়, যা চাকে এনে ঢেলে দেয় মধু রাখার খোপগুলোতে। তরুণ শ্রমিক মৌমাছিরা এ সময় ছুটে এসে ঐ মধু আবার মুখে ভরে এবং তাদের লালার সংগে মিশিয়ে তৈরী করে আসল মধু এবং তা জমা করে খোপে। শ্রমিক মৌমাছিরা জোরে ডানা নেড়ে খোপে রক্ষিত মধু থেকে বাড়তি পানি সরিয়ে দেয়। ফলে এক সময় ফুলের মিষ্টি রস হয়ে যায় ঘন মধু, যা জমা রাখে নিজেদের ও বাচ্চাদের খাবার হিসাবে। মধু জমা রাখার পর খোপগুলোর মুখ মোম দিয়ে বন্ধ করে দেয়। শ্রমিক মৌমাছির পেটের তলায় পকেটের মত ভাজ থাকে মোমগ্রন্থি। সেখানে তৈরী হয় ক্ষুদ্র ক্ষুদ্র পাতের মত মোম কণা। এ মোম দিয়ে শ্রমিকেরা বাসা বানায়।
মৌমাছি পালনের বাক্স
বাংলাদেশে প্রধানত ভারতীয় মৌমাছি লালন-পালন করা হয়। এ মৌমাছির বাক্স সাধারণত কাঠাল কাঠের তৈরী এবং ২৮.৬ সে.মি x ২৭.৭ সে.মি x ১৭.৪ সে.মি মাপ বিশিষ্ট হয়। এর নিচের দিকে খোলা, যা একটি কাঠের পাটাতনের উপর বসানো থাকে। বাক্সের উপর কাঠের একটি ঢাকনা থাকে। ঢাকনার নিচে সাতটি সমান্তরাল কাঠের ফ্রেম থাকে । এ মৌমাছিরা চাক বাঁধে। এ প্রকোষ্ঠের উপর ফ্রেমসহ আরেকটি প্রকোষ্ঠ বসানো থাকে। উপরের প্রকোষ্ঠকে মধু প্রকোষ্ঠ ও নিচের প্রকোষ্ঠকে বাচ্চা প্রকোষ্ঠ বলে। যে স্থানটি অপেক্ষাকৃত উচু, নির্জন, ধোয়া অথবা গ্যাসমুক্ত, শুকনো এবং ছায়াযুক্ত এবং আশে-পাশে পর্যাপ্ত ফুল সমৃদ্ধ গাছ-গাছড়া আছে সেখানে মৌমাছির বাক্স বসাতে হয়।
মৌমাছি সংগ্রহ ও কৃত্রিম খাবার
প্রকৃত থেকে ভারতীয় মৌমাছি (রাণী ও কিছু শ্রমিক) সংগ্রহ করে অথবা প্রতিষ্টিত মৌচাষীর নিকট থেকে ক্রয় করে মৌচাষ কার্যক্রম আরম্ভ করা হয়। বাক্সবন্দীর প্রথম ৩/৪ দিন কৃত্রিম খাবার যথা চিনির ঘন সরবত বা সিরাপ দেবার প্রয়োজন হয়। এরপর মৌমাছিরা নিজেদের খাবার নিজেরা সংগ্রহ করে থাকে। কখনো কখনো পরিবেশে খাবার ঘাটতি পড়লে ও কৃত্রিম খাবার দেওয়ার প্রয়োজন হয়।
মৌমাছির ঝাঁক বাঁধা
সাধারণত বসন্ত ও গ্রীষ্মকালে মৌমাছির ঝাঁক বাঁধার প্রবণতা দেখা যায়। বাক্সে মৌমাচছর সংখ্যা বেড়ে গেলে, খাদ্যভাব হলে মৌমাছিরা ঝাঁক বেঁধে উড়ে যায়। পুরাতন রাণী উড়ে যাবার পূর্বে শ্রমিকরা চাকে প্রথমে ভাবী পুরুষ ও পরে ভাবী রাণী মৌমাছির খোপ তৈরী করে। এগুলো খুজে বের করে সাবধানে কেটে ফেলে দিলে ঝাঁক বাঁধা নিয়ন্ত্রণ করা যায়। ফ্রেমের চাকে নতুন রাণীর খোপ দেখা গেলে সেই ফ্রেম কিছু মৌমাছিসহ নতুন বাক্সে স্থানান্তর করে নতুন চাক তৈর করা যায়।
মৌ কলোনির পরিচর্যা
বিভিন্ন ঋতুতে মৌমাছির পরিচর্যাকে তিনটি ভগে ভাগ করা যায়। যেমন-মৌমাছির বংশ বৃদ্ধির সময়ে, যখন প্রকৃতিতে প্রচুর খাদ্য পাওয়া যায় তখন এবং খাদ্যসঙ্কট চলাকালে।
বংশ বৃদ্ধিকালে পরিচর্যা
বংশ বৃদ্ধিকালে রানী মৌমাছি যখন প্রচুর ডিম পেড়ে একটি মৌবাক্সে মৌমাছির সংখ্যা বাড়তে থাকে সে সময়টাই হল বৃদ্ধিকাল। এ সময় প্রকৃতিতে ফুলের সমারোহ দেখা যায় এবং মৌমাছিরা প্রচুর পরিমানে পরাগরেণু এবং ফুলের রস সংগ্রহ করে। বংশ বৃদ্ধিকালে বাচ্চাঘরে নতুন ফ্রেম দিতে হবে। বাক্সে কোনো পুরনো ও ত্রুটিপূর্ণ রাণীকে সরিয়ে নতুন রানীর সংযোজন করতে হবে। সাধারণত বৃদ্ধিকালের শেষ দিকে মৌমাছিরা ঝাঁক বাঁধে। ঝাঁক বেঁধে মৌমাছিরা যাতে অন্য কোথাও উড়ে চলে না যায় এজন্য প্রয়োজনীয় ব্যবস্থা নিতে হবে। তাহলে চাকে নবনির্মিত পুরুষ, রাণী মৌমাছিরা বাঁক বেঁধে অন্য কোথাও উড়ে যাবে না। মৌমাছির সংখ্যা যদি অনেক বেশি হয় তবে তাদের একাধিক বাক্সে ভাগ করে দেয়া উচিত। মৌমাছির বংশ বৃদ্ধিকালে মাঝে মাঝে কলোনী পরীক্ষা করে তাদের অন্যান্য সমস্যার প্রতিও দৃষ্টি রাখতে হবে।
খাদ্য সঞ্চয়কালে পরিচর্যা
এ সময়ে প্রকৃতিতে প্রচুর ফুল পাওয়া যায়। মৌমাছিদের সংগ্রহীত পরাগরেণু বাচ্চা মৌমাছিদের খাওয়ানো হয়। ফুলের রস দিয়ে মৌমাছিরা মধু তৈরি করে মধুঘরের চাকে জমা করে। মধু রাখার স্থানের যাতে অভাব না হয় এজন্য মধু ঘরে আরও নতুন চাক দিতে হবে। চাকের শতকরা ৭৫টি কঠুরি যখন ঘন মধুতে ভরে মৌমাছিরা ঢাকনা দিয়ে ফেলব, তখন সে চাক থেকে মদু নিষ্কাশন করে নিতে হবে। প্রয়োজনবোধে মৌমাছি পালনক্ষেত্র তেকে কিছু মৌবাক্স সরিয়ে অন্য স্থানে নিতে হবে যাতে বিশেষ কোনো এলাকা থেকে মৌমাছিরা আরও বেশি মধু সঞ্চয় করতে পারে। শীতের প্রচন্ড প্রকোপে মৌমাছিদের যেন কষ্ট না হয় এজন্য শীতের রাতে মৌবাঙ্টি চট বা ছালা দিয়ে ঢেকে রাখতে হবে।
খাদ্য সঙ্কটকালে পরিচর্যা
এ সময়ে প্রকৃতিতে খাদ্য সংগ্রহ করার মতো ফুল খুব কম থাকে, ফলে মৌমাছিরা খাদ্য সঙ্কটে পড়ে। খাবারের অভাব মিটাতে এ সময় চিনির সিরাপ মিশিয়ে এই সিরাপ তৈরি করা হয়। যে পাত্রে সিরাপ পরিবেশন করা হবে সেটি বাঙ্রে ভেতরে রেখে সিরাপের পরে একটি কাঠি বা পাতা দিতে হবে, যাতে মৌমাছিরা তার ওপরে বসে রস খেতে পারে। সিরাপ রাতে একটি নির্দিষ্ট সময়ে (সন্ধ্যা) পরিবেশন করা উচিত, যাতে অন্য বাঙ্রে মৌমাছিরা এসে খাবারের জন্য মারামারি না বধায়। ঝড়বৃষ্টিতে ক্ষতির সম্ভাবনা থাকলে মৌবাঙ্টির প্রবেশ পথ বাতাস ও বৃদ্ধির বিপরীতমুখী করে নিরাপদ, শুল্ক স্থানে রাখতে হবে। অন্যথায় বাক্সে ছাদের উপর আবরণ দিয়ে প্রবল বৃষ্টি হাত থেকে মৌমাছিদের রক্ষা করতে হবে। খাদ্য সঙ্কটকালে কলোনী দূর্বল হয়ে পড়তে পারে। বাক্স চারটি চাকের কম সংখ্যাকে চাকে মৌমাছি একত্র করে একটি মৌবাক্স স্থান করে দেয়া উচিত। খাদ্য সঙ্কট সব এলাকায় একই সময়ে দেখা দেয় না। এ জন্য মৌবাক্স এমন এলাকায় স্থানান্তর করা যায়, যেখানে প্রচুর ফুল পাওয়া যাবে। খাদ্য সঙ্কটকালে মৌমাছিদের রোগ-জীবানূ বেশি হয় বলে এ সময় কলোনীর দিকে সতর্ক দৃষ্টি রাখতে হবে।
মধু সংগ্রহ
মধু সংগ্রহ করার সময় আস্ত চাক হাত দিয়ে চিপে মধু বের করা হয়। এ মধুতে মৌমাছির দেহাংশ ও বজ্য পদার্থ বিদ্যমান থাকে। এছাড়া এ ধরনের মধু অশ্প দিনের মধ্যে পচে নষ্ট হয়ে যায়। অপর দিকে বাক্সে লালন-পালন করা মৌমাছির চাক থেকে মধু নিষ্কাশন যন্ত্রের সাহায্য মধু বের করা যায়। এতে চাক থেকে শুধু মধু বের হয়ে আসে, অথচ চাক নষ্ট হয় না এবং তা আবার ব্যবহার করা যায়।
মৌমাছির শত্রু এবং রোগ
বিভিন্ন প্রকার শত্রু ও রোগের আক্রমণে মৌমাছি কলোনী ক্ষতিগ্রস্থ হয়।
অ্যাকারাইন
এ রোগ সাধারণত পূর্ণবস্ক মৌমাছিদের হয়ে থাকে। রুগ্ন মৌমাছির ডানাগুলো বিভক্ত হয়ে ইংরেজি অক্ষর 'J' এর মতো হয়ে যায় এবং অনেক মৌমাছিকে বাক্সে সামনে বুকে হাঁটতে দেখা যায়। বাক্সে সামনে আমাশয় এর মতো হলুদ পায়খানা পড়ে থাকে। মৌমাছিরা কলোনীর মধ্যে বিশৃংখলাভাবে ঝাঁক বেঁধে থাকে। অনেক ক্ষেত্রে তাদের মধ্যে প্যারালাইসিস হতে দেখা যায়। আক্রান্ত রানী ডিম দেয়া বন্ধ করে দেয়। এ্যাকারাইন হতে দেখা যায়। এ্যাকরাইন রোগের প্রতিকার হল-মৌবাঙ্রে ভেতরে মিথাইল স্যালিসাইলেটের বাষ্প দেয়া। এজন্য ছোট একটি বোতলে মিথাইল স্যালিসাইলেট নিয়ে রবার কর্ক দিয়ে মুখ বন্ধ করতে হবে।
মৌমাছি পালনের আয়-ব্যয়
মৌমাছি পালন প্রকল্প স্থাপনের জন্য আলাদাভাবে কোনো জায়গার প্রয়োজন হয় না। বাড়ির আনাচে-কানাচে, ঘরের বারান্দায়, ছাদে কিংবা বাগানেও মৌ-বাক্স রাখা যায়। অ্যাপিস সেরানা প্রজাতির ৫টি মৌ-কলোনি সংবলিত মৌ-খামার স্থাপনের জন্য মোট বিনিয়োগ হবে ১৫-১৬ হাজার টাকা। প্রতিবছর গড়ে প্রতি বাক্স থেকে ১০ কেজি মধু পাওয়া যাবে, যার বাজারমূল্য ২৫০ টাকা হিসেবে ২৫০০ টাকা। এ হিসেবে ৫টি বাক্স থেকে উৎপাদিত মধুর মূল্য দাঁড়াবে ৫–১০ কেজি – ২৫০ টাকা (প্রতি কেজি)= ১২,৫০০ টাকা। এই আয় ১০-১৫ বছর অব্যাহত থাকবে অর্থাৎ প্রথমে মাত্র একবার ১৫-১৬ হাজার টাকা ব্যয় করে প্রকল্প স্থাপন করলে মৌ-বাক্স এবং অন্যান্য সরঞ্জামাদি ১০-১৫ বছর ব্যবহার করা যাবে। আর কোনো বিনিয়োগ বা খরচ নেই বললেই চলে।
অন্যদিকে অ্যাপিস মেলিফেরা প্রজাতির ৫টি মৌ-কলোনি সংবলিত মৌ-খামার স্থাপনের জন্য মোট ব্যয় হবে ২৫ থেকে ২৭ হাজার টাকা। এক্ষেত্রেও ১০-১৫ বছর পর্যন্ত মৌ-বাক্স ও অন্যান্য যন্ত্রপাতি এবং সরঞ্জামাদি ব্যবহার করা যাবে। আর কোনো অর্থ বিনিয়োগ করতে হবে না। মেলিফেরা প্রজাতির প্রতিটি মৌ-বাক্স থেকে বছরে ৫০ কেজি পর্যন্ত মধু সংগ্রহ করা সম্ভব, যার বাজারমূল্য ৫০ কেজি –২৫০ টাকা (প্রতিকেজি) – ৫টি বাক্স= ৬২,৫০০ টাকা। প্রকল্প স্থাপনের ক্ষেত্রে মাত্র ২৫-২৭ হাজার টাকা এককালীন বিনিয়োগ করে প্রতিবছর ৬০ হাজার টাকার ঊর্ধ্বে আয় করা সম্ভব। মৌ-বাক্সের সংখ্যা প্রতিবছর বৃদ্ধির মাধ্যমে এ আয় অনেকগুণ বৃদ্ধি করা সম্ভব। স্বল্প পরিশ্রমে এ ধরনের প্রকল্প স্থাপনের মাধ্যমে একদিকে যেমন আর্থিক দিক থেকে লাভবান হওয়া যায়, তেমনি পরাগায়ন প্রক্রিয়ায় সহায়তা দানের মাধ্যমে দেশের ফল ও ফসলের উত্পাদনে পরোক্ষভাবে সহযোগিতা দান করা যায়।
নাসির হামিদ
নাসির হামেদ (জন্ম ৪ এপ্রিল, ১৯৬৯) একজন পাকিস্তানি বংশোদ্ভূত হংকংয়ের ক্রিকেটার যিনি একদিনের আন্তর্জাতিক পর্যায়ে একবার ২০০৪ এর এশিয়া কাপে পাকিস্তানের বিপক্ষে উপস্থিত হয়েছিলেন। তিনি টিম স্মার্টকে নিয়ে ব্যাটিংয়ের উদ্বোধন করেছিলেন, তবে ০ রানে আউট হন।
ভূল্লী থানা
ভূল্লী থানা বাংলাদেশের ঠাকুরগাঁও জেলার অন্তর্গত ঠাকুরগাঁও সদর উপজেলার একটি থানা। ২০২২ খ্রিস্টাব্দের ২৯ ডিসেম্বর মাননীয় স্বরাষ্ট্রমন্ত্রী আসাদুজ্জামান খাঁন কামাল এ থানাটি উদ্বোধন করেছেন।
প্রতিষ্ঠাকাল
২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) ঠাকুরগাঁও সদর থানার ৫টি ইউনিয়ন নিয়ে ভূল্লী থানা নামে নতুন থানা গঠন করার প্রস্তাব অনুমোদন দেয়।
প্রশাসনিক এলাকাসমূহ
ঠাকুরগাঁও সদর উপজেলার ৫টি ইউনিয়নের প্রশাসনিক কার্যক্রম ভূল্লী থানার অধীন।
ইউনিয়ন সমূহ-
লস অ্যাঞ্জেলেস নগরকেন্দ্র
লস অ্যাঞ্জেলেস নগরকেন্দ্র আশেপাশের এলাকা ও জেলাগুলিতে বিভক্ত, কিছু সমাপতিত (ওভারল্যাপিং)। বেশিরভাগ জেলার নামকরণ এখন বা ঐতিহাসিকভাবে কেন্দ্রীভূত কার্যকলাপের জন্য করা হয়েছে, যেমন আর্টস, সিভিক সেন্টার, ফ্যাশন, ব্যাঙ্কিং, থিয়েটার, খেলনা ও জুয়েলারি জেলা। এটি শহরের পৌর রেল পরিবহন ব্যবস্থা এবং দক্ষিণ ক্যালিফোর্নিয়ার জন্য প্যাসিফিক সার্ফলাইনার ও মেট্রোলিংক কমিউটার রেল ব্যবস্থার কেন্দ্রস্থল।
ব্যাঙ্ক, বিপণীবীথি, ও চলচ্চিত্র প্রাসাদগুলি এক সময় শহরের কেন্দ্রস্থলে সমস্ত আর্থ-সামাজিক শ্রেণীর বাসিন্দাদের ও দর্শকদের আকর্ষণ করেছিল, কিন্তু এলাকাটির অর্থনৈতিক কর্মকাণ্ড বিশেষ করে ১৯৫০-এর দশকের পরে হ্রাস পায়। এখন ডাউনটাউন ২০০০-এর দশকের গোড়ার দিকে শুরু হওয়া একটি পুনর্জাগরণ অনুভব করছে। ক্রিপ্টো.কম এরিনা শহরের কেন্দ্রস্থলের দক্ষিণ প্রান্তে প্রতিষ্ঠিত হয়, এবং ব্রডওয়ে বরাবর প্রাক-যুদ্ধ ভবনগুলিকে নতুন ব্যবহারের জন্য পুনরুদ্ধার করা হচ্ছে, যেমন বিলাসবহুল কনডো, সহ-কর্মস্থল ও উচ্চ-শেষ খুচরো।
কংসাবতী নদী
কংসাবতী বা কাঁসাই দক্ষিণ-পশ্চিম পশ্চিমবঙ্গের অন্যতম প্রধান নদী। কালিদাসের মেঘদূত ও অন্যান্য সংস্কৃত সাহিত্যগ্রন্থে এই নদী কপিশা নামে উল্লিখিত। কিংবদন্তি অনুসারে, সমুদ্রের কাছে বাগদত্তা কংসাবতী কৃষ্ণ দামোদর নদের রূপে আলিঙ্গন করতে ছুটে এলে কংসাবতী দ্রুত ধাবমান হয়ে সমুদ্রে মিলিত হয়। মেদিনীপুর শহর এই নদীর তীরে অবস্থিত।
প্রবাহপথ
পুরুলিয়া জেলার ঝালদা অঞ্চলে প্রায় ৬০০ মিটার উঁচু পাহাড় জাবড়বন কাঁসাই নালার আকারে কংসাবতী নদীর উৎপত্তি। নিকটবর্তী অযোধ্যা পাহাড় থেকে সাহারঝোরা নামে একটি ছোট নালা এরপর বেগুনকুদারের কাছে কংসাবতীতে মিশেছে। তেলদিহি গ্রামের কাছে বান্দু বা বন্ধু নদী কংসাবতীতে পড়েছে।
এরপর কংসাবতী পুরুলিয়া-চান্ডিল রেললাইন পেরিয়ে পূর্বদিকে অগ্রসর হয়ে কিছুদূরে কারমারা নামার সঙ্গে মিলিত হয়েছে। ভেদুয়া গ্রাম পার হয়ে এই নদী বাঁকুড়া জেলায় প্রবেশ করেছে। বাঁকুড়াতেই কংসাবতীর প্রধান উপনদী কুমারী নদীর সঙ্গে এর মিলন। মুকুটমণিপুরে কংসাবতী ও কুমারী নদীর মিলনস্থলে বিখ্যাত কংসাবতী বাঁধ ও জলাধারটি গড়ে উঠেছে।
বাঁধ ছেড়ে বেরিয়ে রায়পুরের পাশ দিয়ে দক্ষিণ-পূর্বে প্রবাহিত হয়ে মেদিনীপুর জেলার বিনপুর অঞ্চলে প্রবেশ করেছে কংসাবতী। ভৈরববাঁকী নদীর সঙ্গে মিলিত হয়ে এরপর পশ্চিম মেদিনীপুর জেলায় প্রবেশ করেছে এই নদী। কেশপুরের কাছে নদী দুটি শাখায় ভাগ হয়ে গেছে। একটি শাখা দাশপুর অঞ্চলের উপর দিয়ে পালারপাই নামে প্রবাহিত হয়ে রূপনারায়ণ নদের দিকে এগিয়ে গেছে ও অপর শাখাটি দক্ষিণ-পূর্ব দিকে প্রবাহিত হয়ে কালিয়াঘাই বা কেলেঘাই নদীর সঙ্গে মিলিত হয়েছে।
কংসাবতী জলাধার
খাতড়ার বাঁকুড়া ও পুরুলিয়া জেলাদ্বয়ের সীমান্তবর্তী এলাকায় কংসাবতী ও কুমারী নদীর সংগমস্থলের উপর কংসাবতী বাঁধ ও জলাধার নির্মিত হয়েছে। ১৯৫৬ সালে দ্বিতীয় পঞ্চবার্ষিকী পরিকল্পনার কালে সেচের সুবিধার জন্য এই বাঁধ ও জলাধার নির্মিত হয়। বাঁধটির দৈর্ঘ্য ১০,০৯৮ মিটার ও উচ্চতা ৩৮ মিটার। জলাধারের আয়তন ৮৬ বর্গ কিলোমিটার। এই জলাধার ঘিরে মুকুটমণিপুরে একটি মনোরম পর্যটনকেন্দ্র গড়ে উঠেছে।
মাদেহা আল-আজরুশ
মাদেহা আল-আজরুশ একজন সৌদি আরবীয় নারী অধিকার কর্মী, মনোরোগবিদ ও স্থির চিত্রগ্রাহক। তিনি সৌদি আরবে নারীদের গাড়ি চালানোর অধিকার আদায়ে সক্রীয় ছিলেন। সৌদি আরবে নারী অধিকার নিয়ে আন্দোলন করায় ২০১৮ সালের মে মাসে তাকে আজিজা আল-ইউসেফ, লুজাইন আল-হাথলুলের মত সরব নারী অধিচকারকর্মীদের সাথে ধাহবান কেন্দ্রীয় কারাগারে বন্দি ছিলেন।
শিক্ষা ও ব্যক্তিগত জীবন
মাদেহা আল-আজরুশ নিউ ইয়র্কের কলাম্বিয়া বিশ্ববিদ্যালয় হতে মনোবিজ্ঞান ও পাঠদান বিদ্যায় স্নাতকোত্তর সম্পন্ন করেছিলেন। পারিবারিকভাবে তিনি দুই সন্তানের জননী।
নারী অধিকার সক্রিয়তা
২০১৮ সালের ১৫ থেকে ১৮ মে-এর মধ্যে সৌদি কর্তৃপক্ষ তাকে আজিজা আল-ইউসেফ, লুজাইন আল-হাথলুল, ইমান আল-নাফজান, আয়েশা আল-মানা সহ দুইজন নারী অধিকার আন্দোলনের সাথে জড়িত ব্যক্তিকে আটক ও ধাহবান কেন্রীয় কারাগারে বন্দী রাখে।   হিউম্যান রাইটস ওয়াচ গ্রেপ্তারের উদ্দেশ্যকে ভীতকর হিসেবে ব্যাখ্যা করেছে- "যে কেউ যুবরাজের অধিকার কর্মসূচি নিয়ে সন্দেহ প্রকাশ করছে"। সৌদি কর্তৃপক্ষ গ্রেফতারকৃত নেতাকর্মীদের বিরুদ্ধে "বিদেশী দলের সাথে সন্দেহজনক যোগাযোগ", "বিদেশে বৈরী উপাদানগুলিকে" আর্থিক সহায়তা প্রদান এবং এধরনের সন্দেহজনক কাজে সরকারি কর্মী নিয়োগের অভিযোগ করেছে।
দ্য ইন্ডিপেনডেন্টের মতে, "সৌদি আরবের নারীদের গাড়ি চালানোর ওপর বিশ্বের একমাত্র নিষেধাজ্ঞা প্রত্যাহারের মাত্র ছয় সপ্তাহ আগে তাদের গ্রেপ্তার করা হয়েছে।" মাদেহা আল-আজরুশ এবং আয়েশা আল-মানা তার কিছুদিন পর মুক্তি পেয়েছিলেন, অন্যরা তখনো আটক ছিলেন।
অন্যান্য কর্ম
২০১৬ সালে মাদেহা'র তোলা সৌদি আরবের বিভিন্ন পাহাড়ে ও পাথরে প্রাগৈতিহাসিক কালে অঙ্কিত নারীদের অবয়বের পাথুরে শিল্পকর্মের চিত্র নিয়ে 'রিসারফেস' শিরোনামের একটি স্থিরচিত্রের বই প্রকাশ এবং ঐ বইয়ের চিত্রগুলি দিয়ে রিয়াদে তিনদিন ব্যাপী প্রদর্শনী করেছিলেন।
রাচেল স্কলেচ
রাচেল স্কলেচ (জন্ম: ৩১ জানুয়ারী ১৯৯২) একজন স্কটিশ ক্রিকেটার। তিনি ২০১৭ সালের ফেব্রুয়ারিতে ২০১৭ মহিলা ক্রিকেট বিশ্বকাপ বাছাইপর্বে স্কটল্যান্ড মহিলা জাতীয় ক্রিকেট দলের হয়ে খেলেছিলেন।
২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ডের দলে যুক্ত করা হয়েছিল। তিনি ৭ জুলাই ২০১৮ সালে ওয়ার্ল্ড টি-টোয়েন্টি বাছাইপর্বে উগান্ডার বিপক্ষে স্কটল্যান্ডের হয়ে তার মহিলা টি২০ আন্তর্জাতিক (ডাব্লুটি২০আই)-এ অভিষেক করেছিলেন, যেখানে তাকে ম্যাচের সেরা খেলোয়াড় নির্বাচিত করা হয়েছিল। প্রতিযোগিতায় স্কটল্যান্ডের পক্ষে তিনি পাঁচটি ম্যাচে আট উইকেট নিয়ে হয়ে উঠেন প্রতিযোগিতার শীর্ষ উইকেট শিকারী।
২০১৯ সালের মে মাসে স্পেনে অনুষ্ঠিত আইসিসি মহিলা বাছাইপর্ব ইউরোপ প্রতিযোগিতার জন্য তাকে স্কটল্যান্ডের দলের দলীয় স্কোয়াডে যুক্ত করা হয়েছিল। আগস্ট ২০১৯ এ, স্কটল্যান্ডে অনুষ্ঠেয় ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে স্কটল্যান্ডের দলীয় স্কোয়াডে অন্তর্ভুক্ত করা হয়।
স্বয়ংক্রিয় নিকাশ ঘর
ইতিহাস
যুক্তরাজ্যের বিএসিএস বিশ্বের সর্বপ্রথম স্বয়ংক্রিয় নিকাশ ঘর যেটি ১৯৬৮ সালে কার্যক্রম শুরু করে।
১৯৬০ এর দশকের শেষের দিকে মার্কিন যুক্তরাষ্ট্রের ক্যালিফোর্নিয়ায় কিছু ব্যাংক চেক প্রদানের নতুন প্রক্রিয়া চালু করে। পরবর্তীতে ১৯৭২ সালে ফ্রান্সিসকোর ফেডারেল রিজার্ভ ব্যাংক দ্বারা পরিচালিত এই পদ্ধতিই মার্কিন যুক্তরাষ্ট্রে প্রথম স্বয়ংক্রিয় নিকাশ ঘরে পরিণত হয়।
কার্যপ্রণালী
স্বয়ংক্রিয় নিকাশ ঘরের মাধ্যমে বৃহৎ আকার ও অংকের লেনদেন প্রক্রিয়া করা হয়। স্বয়ংক্রিয় নিকাশ ঘরের কার্যপ্রণালী সাধারণত নিম্নোক্ত প্রক্রিয়াতে সম্পূর্ণ হয়ঃ
ব্যবহার
স্বয়ংক্রিয় নিকাশ ঘর পদ্ধতি বা এসিএইচ সিস্টেমের বিভিন্ন ব্যবহার রয়েছে; এটি বিভিন্ন দেশে বিভিন্ন ধরনের লেনদেন সম্পর্কিত পরিভাষা। তবে, বেশিরভাগ এইচএইচ পেমেন্ট সিস্টেমগুলিতে নিম্নলিখিত লেনদেনসমূহ করা হয়ে থাকে:
মার্কো ভোভচক
মার্কো ভোভচক ( Марко́ Вовчо́к , আসল নাম মারিয়া ভিলিনস্কায়া, Мария Александровна Вилинская   ; ২২ ডিসেম্বর ১৮৩৩ - ১০ আগস্ট ১৯০৭) একজন বিখ্যাত ইউক্রেনীয় লেখিকা ছিলেন। তার কলম নাম, মার্কো ভভচক, প্যানটেলিমন কুলিশ দ্বারা উদ্ভাবিত হয়েছিল। তার কাজগুলিতে একটি দাসত্ব-বিরোধী অভিযোজন ছিল এবং ইউক্রেনের ঐতিহাসিক অতীত বর্ণনা করেছিল। ১৮৬০-এর দশকে, ভোভচক ১৮৫৭ সালে ইউক্রেনীয় ভাষার সংকলন "লোক কাহিনী" প্রকাশের পর ইউক্রেনে যথেষ্ট সাহিত্যিক খ্যাতি অর্জন করেন। তিনি ইউক্রেনীয় সাহিত্যকে বেশ কয়েকটি নতুন ধারা দিয়ে সমৃদ্ধ করেছেন, বিশেষ করে, সামাজিক গল্প ("ইনস্টিটিউট")। ফরাসি ভাষায় অনূদিত ও অভিযোজিত মারুস্যার গল্প ১৯ শতকের শেষের দিকে পশ্চিম ইউরোপে জনপ্রিয় হয়ে ওঠে। 1870-এর দশকে রাশিয়ান ভাষায় তার অনুবাদের চুরির বিষয়ে একটি কেলেঙ্কারির পরে, তিনি তার সাহিত্যিক কর্মজীবন প্রায় শেষ করে দিয়েছিলেন।
ভিলিনস্কা ছিলেন ইউক্রেনীয় নৃতাত্ত্বিক ওপানাস মার্কোভিচ এবং রাশিয়ান অফিসার মাইখাইলো লোবাচ-ঝুচেঙ্কোর স্ত্রী, রাশিয়ান প্রচারক বোহদান মার্কোভিচের মা, রাশিয়ান সাহিত্য সমালোচক দিমিত্রো পিসারেভের চাচাতো ভাই, রাশিয়ান লেখক দিমিত্রো ভিলিনস্কির বড় বোন এবং একজন ইউক্রেনীয় কূটনীতিকের খালা।.
এখন অবধি, মার্কো ভোভচকোর ইউক্রেনীয় রচনাগুলির লেখক সম্পর্কে বিভিন্ন মতামত রয়েছে। ১৯ শতকের মাঝামাঝি থেকে তার বিখ্যাত রচনা "লোক কাহিনী" নিয়ে আলোচনা চলছে: অনেক সাহিত্য সমালোচক (সংগ্রহের সম্পাদক প্যানটেলিমন কুলিশ সহ) বিশ্বাস করেন যে এই সংগ্রহটি তার প্রথম স্বামী, নৃতাত্ত্বিক ওপানাসের সাথে সহ-লেখক, মার্কোভিচ ।
জীবনী
মারিয়া ভিলিনস্কা ১৮৩৩ সালে রাশিয়ান সাম্রাজ্যের ওরিওল গভর্নরেটে একজন সেনা অফিসার এবং একজন সম্ভ্রান্ত মহিলার পরিবারে জন্মগ্রহণ করেছিলেন। 7 বছর বয়সে তার বাবাকে হারানোর পর, তাকে তার খালার এস্টেটে বড় করা হয়েছিল এবং তারপর তাকে প্রথমে খারকভ (বর্তমানে খারকিভ, ইউক্রেন) এবং তারপর ওরিওলে পড়াশোনা করতে পাঠানো হয়েছিল। 1851 সালে তিনি ইউক্রেনে চলে আসেন, আফানাসি মার্কোভিচকে বিয়ে করেন, একজন লোকসাহিত্যিক এবং নৃতত্ত্ববিদ যিনি ব্রাদারহুড অফ সেন্টস সিরিল এবং মেথোডিয়াসের সদস্য ছিলেন। ১৮৫১ সাল থেকে ১৮৫৮ সাল পর্যন্ত তিনি চেরনিহিভ, কিয়েভ এবং নেমিরিফে বসবাস করতেন, তার স্বামীকে তার নৃতাত্ত্বিক কাজে সহায়তা করতেন এবং ইউক্রেনীয় সংস্কৃতি ও ভাষা শিখতেন। ১৮৫৭ সালে মার্কো ভোভচক নরোদনি অপোভিদন্যা (লোকগল্প) লিখেছিলেন। এটি ইউক্রেনীয় সাহিত্য চেনাশোনাগুলিতে, বিশেষ করে তারাস শেভচেঙ্কো এবং প্যানটেলিমন কুলিশের কাছ থেকে এবং রাশিয়ায় এটি রাশিয়ান ভাষায় অনুবাদ করার পরে এবং ইভান তুর্গেনেভ দ্বারা ইউক্রেনস্কি নরোদনি রাসস্কাজি (ইউক্রেনীয় লোককাহিনী, 1859) হিসাবে সম্পাদনা করার পরে তাৎক্ষণিক প্রশংসা লাভ করে। 1859 সালে সেন্ট পিটার্সবার্গে একটি সংক্ষিপ্ত থাকার পর, মার্কো ভভচক মধ্য ইউরোপে চলে যান, যেখানে তিনি জার্মানি, ফ্রান্স, ইতালি এবং সুইজারল্যান্ডে বসবাস করতেন। ১৮৬৭ থেকে ১৮৭৮ সাল পর্যন্ত, তিনি আবার সেন্ট পিটার্সবার্গে থাকতেন, যেখানে ইউক্রেনীয় ভাষার বিরুদ্ধে নিষেধাজ্ঞার কারণে তিনি রাশিয়ান ম্যাগাজিনের জন্য লিখেছিলেন এবং অনুবাদ করেছিলেন। ভোভচোক রাশিয়ান ঝিভায়া দুশা (দ্য জীবন্ত আত্মা, ১৮৬৮), জাপিস্কি প্রিচিওতনিকা (নোটস অফ এ জুনিয়র ডিকন, ১৮৭০), ভি গ্লুশি (ইন দ্য ব্যাকউডস, ১৮৭৫) এবং অন্যান্য বেশ কয়েকটি উপন্যাসে লিখেছেন। ১৮৭৮ সাল থেকে, তিনি উত্তর ককেশাসে বসবাস করতেন, এবং 1885-1893 সালে কিয়েভ গভর্নরেটে, যেখানে তিনি ইউক্রেনীয় লোককাহিনী এবং একটি অভিধানে তার কাজ নিয়ে এগিয়ে যান। 1900 এর দশকের শুরুতে মারিয়া ভিলিনস্কা ইউক্রেনীয় প্রকাশকদের সাথে তার যোগাযোগ পুনরুদ্ধার করেছিলেন।
ভোভচকের চুরির জন্য যথেষ্ট প্রচার পাওয়ার পরে, যখন তিনি অন্য লোকের রাশিয়ান অনুবাদগুলিকে নিজের কাছে দায়ী করেন এবং সেরা বিদেশী লেখক ম্যাগাজিনের অনুবাদগুলি ভেঙে যাওয়ার পরে, ভোভচক ১৮৭২ সালে সেন্ট পিটার্সবার্গ ছেড়ে চলে যান এবং Tver প্রদেশে তার পরিচিতদের সম্পত্তিতে বসতি স্থাপন করেন।. "প্রদেশে" বসবাস করে, তিনি রাশিয়ান ভাষায় লিখতে থাকেন। বিশেষত, এই সময়ে তার উপন্যাস এবং ছোট গল্প "উষ্ণ বাসা" (Ukr. Teple Gnezdechko, 1873), "In the Wilderness" (Ukr. খেলায়, 1875), "গ্রামে বিশ্রাম" (Ukr. গ্রামে বিশ্রাম, 1876-1899), ইত্যাদি।
১৮৭৮ - মিখাইল লোবাচ-ঝুচেঙ্কোকে পুনরায় বিয়ে করেন, তার চেয়ে অনেক ছোট, এবং পরবর্তী 30 বছর রাশিয়ান সাম্রাজ্যের বিভিন্ন অংশে ( স্ট্যাভ্রোপল, বোগুস্লাভ, নালচিক ) তার স্বামীর সেবার জায়গায় বসবাস করেন। বিশেষত, 1887-1893 সালে - গ্রামে। খোখিতভা (কিভ প্রদেশ)। পরে, লোবাচ-ঝুচেঙ্কো পরিবার রাশিয়ান শহর নলচিক, টেরেক অঞ্চলে বসতি স্থাপন করেছিল এবং মারিয়া লোবাচ-ঝুচেঙ্কোর মৃত্যুর আগ পর্যন্ত সেখানে বসবাস করেছিল।
তিনি 1907 সালের 10 আগস্ট রাশিয়ান সাম্রাজ্যের নালচিকে মারা যান।
ইংরেজি অনুবাদ
থাম্ব| ইউক্রেনীয় পোস্ট স্ট্যাম্প মার্কো ভভচককে উত্সর্গীকৃত।
দ্য থিঙ্কার:পোর্ট্রেট অফ লুইস এন. কেনটন
'''দ্য থিঙ্কার:পোর্ট্রেট অফ লুইস এন. কেনটন''' হল টমাস ইয়াকিনস অঙ্কিত একটি তৈলচিত্র। এটি অঙ্কিত হয় ১৯০০ সালে। ছবিটি ইয়াকিনসের শ্যালক লুইস এন. কেনটনের (১৮৬৫-১৯৪৭) প্রতিকৃতি। এটিকে বলা হয় "ইয়াকিনসের অন্যতম স্মরণীয় পোর্ট্রেট"। ইয়াকিনস তাঁর শেষ জীবনে যে একগুচ্ছ লাইফ-সাইজ দণ্ডায়মান পুরুষের পোর্ট্রেট আঁকেন এটি তার মধ্যে একটি। thumb|left|100px|দ্য থিঙ্কার ছবির একটি পাঠ (১৯০০), [[ফার্নসওয়ার্থ আর্ট মিউজিয়াম, রকল্যান্ড, মাইনে।]]
মনমর্জিয়া
মনমর্জিয়া, আন্তর্জাতিকভাবে Husband Material হিসেবে মুক্তিপ্রাপ্ত, আনুরাগ কাশ্যপ দ্বারা পরিচালিত এবং কানিকা ধিলন রচিত একটি ভারতীয় হিন্দি ভাষার রোমান্টিক কমেডি-ড্রামা ত্রিভুজ প্রেমের চলচ্চিত্র ।
কুতুব আল-আরবাহ
আল্-কুতুব্ আল্ আর্বঽঅঃ বা আল্-উষূল্ আল্-আর্বঽঅঃ (ٱلأصُوُل ٱلْأَرْبَعَة) হল দ্বাদশী শিয়া ইসলামের সর্বাধিক প্রসিদ্ধ চারটি হাদিস সংকলন:
শিয়া মুসলমানেরা সুন্নি মুসলমানদের ছ’টি প্রসিদ্ধ হাদিস সংগ্রহ কুতুব আল-সিত্তাহ থেকে ভিন্ন হাদিস সংকলন ব্যবহার করে থাকে। শিয়া পণ্ডিতগণ অনেক সুন্নি হাদিস বর্ণনাকারীদের নির্ভরযোগ্য মনে করেন না কারণ তাদের অনেকেই আলী ও নবীপরিবারের সদস্যদের পক্ষে না থেকে আবু বকর, উমর ইবনুল খাত্তাব ও উসমান ইবন আফফানের পক্ষাবলম্বন করেছিলেন এবং সুন্নি হাদিসসমূহের অধিকাংশ বর্ণনাকারী আহল আল-বাইতের বিরুদ্ধাচারণ করেছিলেন বা তাদের শত্রুদের পক্ষে অবস্থান নিয়েছিলেন। যেমন: আয়িশা উটের যুদ্ধে এবং মুয়াবিয়া সিফফিনের যুদ্ধে আলীর বিরুদ্ধে লড়াই করেছিলেন। মুয়াবিয়ার পুত্র ইয়াজিদ মহানবীর দৌহিত্র ও আলীর পুত্র হোসাইন ইবনে আলীকে কারবালার যুদ্ধে হত্যা করেছিলেন। শিয়ারা কেবল নবীবংশীয় ইমামদের দ্বারা বর্ণিত হাদিসে আস্থা রাখে।
শিয়া ধর্মীয় পণ্ডিতেরা কিতাব আল-আরবাহের ভূয়সী প্রশংসা করে থাকেন। যেমন:
এনএক্সটি ক্রুজারওয়েট চ্যাম্পিয়নশিপ
এনএক্সটি ক্রুজারওয়েট চ্যাম্পিয়নশিপ হলো পেশাদার কুস্তি প্রতিযোগীতার একটি চ্যাম্পিয়নশিপ। এটি তৈরি ও প্রবর্তন করেছে আমেরিকার পেশাদার কুস্তী প্রমোশন ডব্লিউডব্লিউই-এর র এবং ডাব্লিউডাব্লিউই ২০৫ লাইভ ব্র্যান্ড। ক্রুজারওয়েট ক্লাসিকের ফাইনালে এটির বেল্ট উন্মোচন করা হয়, এবং ঘোষণা করা হয় যে এই বেল্টটির চ্যাম্পিয়নকে বলা হবে "এনএক্সটি ক্রুজারওয়েট চ্যাম্পিয়নশিপ"। একই সাথে সে ডব্লিউডব্লিউই-এর র ব্র্যান্ডে খেলবে। এই বেল্টটির খেলা হবে ডব্লিউডব্লিউই-এর ক্রুজারওয়েট বিভাগে, যেখানে কুস্তিগীরদের ওজন হবে সর্বোচ্চ ২০৫ পাউন্ড। এই চ্যাম্পিয়নশিপটি ডব্লিউডব্লিউই-এর প্রাক্তন একটি চ্যাম্পিয়নশিপ ডাব্লিউডাব্লিউই ক্রুজারওয়েট চ্যাম্পিয়নশিপের নাম ধারণ করেছে, কিন্তু এই চ্যাম্পিয়নশিপটির ইতিহাস পূর্ববর্তী চ্যাম্পিয়নশিপ হতে সম্পূর্ণ আলাদা। এই চ্যাম্পিয়নশিপটির বর্তমান চ্যাম্পিয়ন হলেন নেভিল, এটি তার প্রথম রাজত্ব। ২০১৭ সালের ২৯ জানুয়ারি রয়্যাল রাম্বালে রিচ সয়্যানকে হারিয়ে তিনি এটি জয়লাভ করেন।
ইতিহাস
ক্রুজারওয়েট ক্লাসিক হলো ডাব্লিউডাব্লিউই নেটওয়ার্কে সম্প্রচারিত পেশাদার কুস্তি সিরিজ এবং টুর্নামেন্ট, যেটির প্রযোজক ডাব্লিউডাব্লিউই। এই প্রতিযোগিতায় সকল প্রতিযোগীর ওজন ২০৫ পাউন্ডের মধ্যে। এই প্রতিযোগিতার বাছাই পর্বগুলো অনুষ্ঠিত হয়েছে বিভিন্ন প্রমোশন এবং স্বাধীন সার্কিটে। এই প্রমোশনগুলোর মধ্যে উল্লেখযোগ্য হলো: রেভোলুশন প্রো রেসলিং, প্রগ্রেস রেসলিং এবং এভল্ভ। বহু ক্রুজারওয়েট কুস্তিগীরের মধ্য হতে ৩২ জনকে নিয়ে ক্রুজারওয়েট ক্লাসিক শুরু হয়। এই টুর্নামেন্টটি সর্বমোট ৪ দিনে অনুষ্ঠিত হয়: ২০১৬ সালের জুন ২৩, জুলাই ১৩, আগস্ট ২৬ এবং সেপ্টেম্বর ১৪।
রাজত্ব
September 1, 2023 অনুযায়ী, টি.জে. পারকিন্স হলেন উদ্বোধনী চ্যাম্পিয়ন, তিনি ২০১৬ সালের ১৪ সেপ্টেম্বর ক্রুজারওয়েট ক্লাসিকের ফাইনালে গ্রান ম্যাটালিককে হারিয়ে চ্যাম্পিয়ন হন।
Combined reigns
As of September 1, 2023.
ক্রোমিক অ্যাসিড
ক্রোমিক এসিড সাধারণত ডাইক্রোমেট এর সাথে ঘনীভূত সালফিউরিক এসিড যোগ করে তৈরি একটি মিশ্রণ। এর মধ্যে কঠিন ক্রোমিয়াম ট্রাইঅক্সাইড সহ বিভিন্ন ধরনের যৌগ থাকতে পারে। এই ধরনের ক্রোমিক এসিড কাচ পরিষ্কারের জন্য মিশ্রণ হিসাবে ব্যবহার করা যেতে পারে।  ক্রোমিক এসিডের আণবিক প্রজাতি H2CrO4 এর মধ্যে ট্রাইঅক্সাইড হ'ল অ্যানহাইড্রাইড। ক্রোমিক এসিডে একটি ক্রোমিয়ামের জারণ অবস্থা +6 (বা VI)। এটি একটি শক্তিশালী এবং ক্ষয়কারী জারক দ্রব্য।
আণবিক ক্রোমিক এসিড
আণবিক ক্রোমিক এসিড H2CrO4 এর সঙ্গে সালফিউরিক এসিড H2SO4 অনেক মিল রয়েছে। ৭ টি শক্তিশালী এসিড এর তালিকার অংশ হিসাবে কেবল সালফিউরিক এসিডকে শ্রেণিবদ্ধ করা যেতে পারে।  "প্রথম ক্রমের আয়নায়ন শক্তি" ধারণার সাথে সম্পর্কিত সূত্রের কারণে প্রথম প্রোটনটি খুব সহজেই মুক্ত হয়ে যায়। এটি সালফিউরিক এসিড অবনমনের সাথে চূড়ান্ত অনুরূপ আচরণ করে। যেহেতু বহুযোজী এসিড-বেসের টাইট্রেশনে একাধিক প্রোটন থাকে (বিশেষ করে যখন এসিড প্রারম্ভিক বস্তু হয় তখন বেসটি টাইট্রেন্ট হয়) তাই কেবলমাত্র এসিড রেখে প্রোটনসমূহ ত্যাগ করে চলে যেতে পারে। সুতরাং প্রথম পদক্ষেপটি হয় নিম্নরূপ:
ভারসাম্যের জন্য pKa উপযুক্ত বৈশিষ্ট্যযুক্ত নয়। রিপোর্ট করা মানগুলি প্রায় −০.৮ থেকে ১.৬ এর মধ্যে পরিবর্তিত হয়। শূন্য আয়নিক শক্তির মান নির্ধারণ করা কঠিন। কারণ কেবল খুব এসিডিক দ্রবণে (প্রায় pH ০) এ অর্ধ বিচ্ছেদ ঘটে। অর্থাৎ গাঢ় এসিডে হয় প্রায় ১ mol dm−৩। আরও একটি জটিল ব্যাপার হ'ল [HCrO4]− আয়নের একটি জলের অণু ত্যাগ করে ডাইমেরাইজ হওয়ার প্রবণতায় ডাইক্রোমেট আয়ন [Cr2O7]2− গঠন করে:
তার উপর ডাইক্রোমেট প্রোটোনযুক্ত হতে পারে:
এই বিক্রিয়াটির জন্য pK এর যে মানটি দেখায় সেটি pH > ৪ হলে উপেক্ষা করা যেতে পারে।
দ্বিতীয় প্রোটনের ক্ষয় ৪-৮ পিএইচ পরিসীমাতে ঘটে এবং [HCrO4]− আয়ন তৈরি হয় যা একটি দুর্বল এসিড।
আণবিক ক্রোমিক এসিড নীতিগতভাবে জলে ক্রোমিয়াম ট্রাইঅক্সাইড যুক্ত করে তৈরি করা যেতে পারে ( সিএফ. সালফিউরিক এসিড উৎপাদন))।
ক্রোমিয়াম ট্রাইঅক্সাইড হ'ল আণবিক ক্রোমিক এসিডের অ্যানহাইড্রাইড। এটি লুইস এসিড এবং লুইস বেসের সাথে বিক্রিয়া করতে পারে। যেমন পিরিডিন জল-বিহীন মাধ্যমে ডাইক্লোরোমিথেন (কলিন্স রিজেন্ট) এর সাথে বিক্রিয়া করে।
ডাইক্রোমিক এসিড
ডাইক্রোমেট আয়নের সম্পূর্ণ প্রোটোনেটেড রূপ হল ডাইক্রোমিক এসিড H2Cr2O7 এবং ক্রোমিয়াম ট্রাইঅক্সাইড যুক্ত হয়ে পণ্যটি আণবিক ক্রোমিক এসিড হিসাবে দেখা দিতে পারে। অ্যালডিহাইড বা কিটোনের সঙ্গে বিক্রিয়ার অনুরূপ ডাইক্রোমিক এসিডের মতো আচরণ করে। এই বিবৃতির সতর্কতাটি হ'ল গৌণ কিটোনের আর জারণ না হয়ে ডাইক্রোমিক এসিড কেবলমাত্র অ্যালডিহাইডকে জারণ করবে। এই পদ্ধতিতে প্রথম ধাপে অ্যালডিহাইডটি কিটোনের জারন করবে এবং উল্লেখযোগ্য কোনও বাধা ছাড়াই আবার কার্বোঅক্সিলিক এসিডে জারন করবে। পিসিসির ক্ষেত্রে আরও বেশি হালকা জারক দ্রব্য সেকেন্ডারি কিটোন এর জারণ সম্পর্কে ঐ একই ব্যাপার ঘটবে। ডাইক্রোমিক এসিড নিম্নলিখিত বিক্রিয়ার মধ্য দিয়ে যায়:
পরিষ্কারের মিশ্রণ ক্রোমিক এসিডের সাথে ক্রোমোসালফিউরিক এসিড H2CrSO7 এর মিশ্রণে এটি সম্ভবত উপস্থিত থাকে।